રાજ્ય માર્ગ અને મકાન વિભાગ તથા આરોગ્ય અને પરિવાર કલ્યાણ વિભાગ દ્વારા થયેલા કે થનારા ના આ કામોનું રવિવારે લોકાર્પણ-ખાતમુહૂર્ત નાયબ મુખ્યમંત્રી નીતિનભાઈ પટેલના હસ્તે થવાનું છે. સાંજે ૪ વાગ્યે સિવિલ હોસ્પિટલમાં માનસિક દર્દીઓની હોસ્પિટલ અને નવા ડાયાલિસીસ વોર્ડનું લોકાર્પણ કરાયા બાદ ૪-૪૫ વાગ્યે ખારી નદીના પુલનું ખાતમુહૂર્ત અને ત્યાર બાદ સાંજે ૫-૧૫ કલાકે રામોસણા રેલવે અન્ડરબ્રિજનું લોકાર્પણ કરાયા બાદ અહીં નવજીવન હોટલ પાસે જાહેર સભા યોજાશે. આ પ્રસંગે સાંસદ જયશ્રીબેન પટેલ, એપીએમસી ચેરમેન ખોડાભાઈ પટેલ, પાલિકા પ્રમુખ ઘનશ્યામભાઈ સોલંકી સહિત હાજર રહેશે.